નવી દિલ્હીઃ આ તરફ કોંગ્રેસે આ આક્ષેપોની તપાસ સુપ્રીમ કોર્ટની દેખરેખ હેઠળ કરવાની માગણી કરી છે. કોંગ્રેસના રાષ્ટ્રીય પ્રવક્તા ટોમ વડક્કને જણાવ્યું હતું કે આ નવા ઘટસ્ફોટોને ગંભીર ગણવા જોઇએ. તે અંગે સુપ્રીમ કોર્ટ દ્વારા તપાસના આદેશો થવા જોઇએ. આ કેસની સંવેદનશીલતાં જોતાં અને અત્યાર સુધીમાં તેમાં ઢાંકપિછોડાના પ્રયાસો થયા છે તે જોતાં તપાસની દેખરેખ પણ સુપ્રીમ કોર્ટ દ્વારા હાથ ધરાવી જોઇએ. આ દાવા કરનારા સાક્ષીને પોલીસ રક્ષણ પણ અપાવું જોઇએ.